Mark Blundell je upokojeni angleški dirkač Formule 1. Debitiral je v sezoni 1991 in na Veliki nagradi Belgije je s šestim mestom osvojil prvo prvenstveno točko. Po letu premora je v sezoni 1993 že na prvi dirki sezone za Veliki nagradi Južne Afrike dosegel tretje mesto, svoj najboljši rezultat kariere rezultat, ki ga je ponovil v isti sezoni še na Veliki nagradi Nemčije in v prihodnji sezoni 1994 na Veliki nagradi Španije. Po svoji najboljši sezoni 1995, ko je v dirkaškem prvenstvu zasedal deseto mesto s trinajstimi točkami, se je upokojil.